b"\n_START_ARTICLE_\nWazir (Brunei)\n_START_SECTION_\nSejarah\n_START_PARAGRAPH_\nKedudukan wazir telah wujud di Brunei sebagai jawatan tertinggi dalam pentadbiran kerajaan Sultan sejak beberapa kurun. Pada zaman pemerintahan Sultan-Sultan Brunei terawal, wazir hanya terdiri daripada Bendahara dan Temenggong. Pemancha dan Di-Gadong mula diperkenalkan pada zaman pemerintahan Sultan Muhammad Hasan di penghujung abad ke-16 Masihi. Perdana Wazir adalah secara relatif diperkenalkan baru-baru ini, iaitu pada zaman pemerintahan Sultan Brunei sekarang, Sultan Hassanal Bolkiah.\n_START_SECTION_\nRujukan kehormat\n_START_PARAGRAPH_\nIndividu yang dipilih menjadi wazir mempunyai rujukan hormat tertentu yang mana dalam hal surat-menyurat ianya mendahului gelaran dan nama wazir tersebut. Rujukan kehormat bagi wazir ditentukan sama ada ianya terdiri daripada putera Sultan yang gahara atau tidak. Bagi wazir putera Sultan gahara, ianya adalah 'Duli Yang Teramat Mulia Paduka Seri', manakala selain daripada itu, ianya dirujuk dengan 'Yang Teramat Mulia Seri Paduka', iaitu tidak memasukkan 'Duli' dan menukar 'Paduka Seri' menjadi 'Seri Paduka'."